એથીયે આગળ વધીને સાચું કહેનારા હિતેચ્છુઓ કે વિરોધીઓને આસપાસ રાખવાનું હવે મોટાભાગના લોકોને ગમતું નથી. માણસ જેમ આગળ વધતો જાય, મોટો થતો જાય કે સફળ થતો જાય તેમ તેમ એની આસપાસના બધા જ લોકો એને સારું અને મીઠું કહેતાં થઈ જાય છે. સાચું પૂછો તો વ્યક્તિ માત્રની પડતી અહીંથી જ શરૂ થાય છ. જેને પોતાની સફળતા ટકાવી છે અથવા પોતાની લોકપ્રિયતાના શીખર પર આજીવન રહેવું છે એણે ટીકાકારોને નકારવા કે અવગણવાને બદલે એમની વાત સાંભળતા શીખવું જોઈએ.